open-index/open-wikipedia-markdown huggingface dataset:
Teplýšovice

**** a l'è un comun de la Cechia, part de la Boemia Central e del distret de Benešov.

## Riferiment
*CCRE 

## Alter proget
Distret telefonegh

El **distret telefonegh** l’è la segonda scompartizzion telefonega territoriala italiana,che ghe n'è 232.

La scompartizzion de nivell magior l’è el compartiment (in Italia a ghe n’è 21); la sudivision de nivell minor l’è l'area locala (696 in Italia).

## Note
Sacher Mont de Piemont e Lombardia

I **Sacher Mont de Piemont e Lombardia** inn un sit sgiontad de l'UNESCO in la soa lista de patrimoni de l'Umanità in del 2003, fad su de noeuv Sacher Mont in tra el Piemont e la Lombardia fad su in tra i secol quell de quindes e quell de desdot. Inn el Sacher Mont de Varall, el Sacher Mont d'Orta, el Sacher Mont de Crea, el Sacher Mont d'Oropa, el Sacher Mont de Belmont, el Sacher Mont de Ghifa, el Sacher Mont de Dom, el Sacher Mont de Vares e 'l Sacher Mont de la Vergin del Socors.

## Riferiment
*UNESCO

## Alter proget
Terra (eletrotecnega)

La **terra** a l'è, in eletrotecnega, un pont de riferiment in su 'n circuit eletrigh de indova che se mesuren i voltagg, representad de 'n pont de tornà comun per i corrent eletreghe, despess cont una connession direta, apont, a terra.

Meter a terra un impiant a l'è important in vari cas, l'è despess util per evità interferenze e limità la quantità de eletricità statega o, in del cas di robe che ciapen pussee corrent, conligà la massa, o ben la part bona de condù eletricità che l'è esposta, a terra el permet de ativà un taja-circuit inscì de schivà el vesser fulminad.

Quand che la terra a l'è no conligada fisicament con la terra, roba che la capita despess in sui dispositiv che fonzionen de bateria e in di viture, se parla pussee de "comun" o, in del cas di Printed circuit board, de pian de terra.

## Riferiment
*Lessons In Electric Circuits -- Volume I Chapter 3 ELECTRICAL SAFETY

## Alter proget

## Vos corelade
*Massa (eletrotecnega)
*Meter a terra
*Anell de terra
*Terra isolada
*Circuit fantasma
*Terra sgolazzant
*Terra virtual (eletrotecnega)
*Ground loop (eletrotecnega)
Zhu Xi

El **Zhu Xi** (Contea de Youxi, 11 de otover 1130 - 23 de avril 1200) a l'è stad un filosof chines de ispirazzion confuciana, autor de 'na fraca di principi del neoconfucianesim al temp de la dinastia Song, che hann dad un canon a la fed confuciana e 'n gran lavorà per la filosofia chinesa. I oeuvere codifegade de lu e di so student inn i Quater Liber e i Cinch Classegh.

## Riferiment
*Enciclopedia Internet de la filosofia

## Alter proget
Amittit merito proprium qui alienum appetit

La espression latina **Amittit merito proprium qui alienum appetit**, tradota a la letera, la significa *el perd giustament el sò chi desidera quell di alter* (Favole di Fedro, I, 4).

A l’è la moral de la storiella del can che ‘l porta la carna a travers el fium.
L'animal el compar arent a riva, e in de l’aqua el ved l'imagin d’on can  cont on toch de carna an’mò pussee grand de quell che lù el porta; per brancà el toch de mangià pussee grand rifletud, l’animal el va a perder anca ‘l toch de carna che ‘l gh’ha infra i sò dent.
La storiella la gh’ha denter l'invid a minga desiderà trop i robe che gh’hem minga, se de nò a ris’ciom de perder anca quell che l’è sgiamò  in noster possess.
Intestin suttil

L**'intestin sutil** a l'è la prima part de l'intestin, indova che el chimo el deventa el chilo. El scomincia al doden, che 'l taca al stomegh, e poeu el riva a l'intestin gross a travers de l'ileo, in del mez a gh'è el digiun. A l'è l'orghen el pussee longh del sistema digerent, de solet pussee de 7 meter.

## Riferiment
*Britannica

## Alter proget
Stat fantocc

Per **Stat fantocc** se intend un Stat che l'è nominalment sovran ma che, de facto, el dipend del tut, a nivell militar, politegh e economegh, de 'na Potenza forastera e di so orden, inscì de liberà quella potenza li de ogni responsabilità legal, ma de dàgh el controll prategh del territori, despess frut de 'n invasion o del collaborazzionism.

El se destingh de un Stat liad perchè l'ha scernud no volontariament la lianza e gh'è no un tratad che 'l stabiliss i limit e de 'n Stat satellit perchè, se el satellit el dipend de 'na potenza pussee granda, a l'è no del tut controllada de lee e, de solet, l'è recognossud domà de la potenza che l'ha fad su e di so liad 'me Stat sovran, a diferenza de 'n Protetorad che l'è recognossud de la comunità internazzionala 'me Stat sota la protezzion de 'n oltra potenza, e donca inn no recognossud del dirit internazzional.

Incoeu inn retegnud di Stat fantocc l'Abcasia, l'Ossezzia del Sud, la Transnistria e i Republeghe popolar de Doneck e Lugansk, che dependen de la Russia, l'Artsakh, che 'l dipend de l'Armenia, e 'l Ziper Nord, che 'l dipend de la Turchia. El governo del Maroch el ritegn el governo del Sahara Ocidental un fantocc del governo de l'Algeria.

Di esempi passad, inveci, inn la Republega Sociala Italiana, el Protetorad de Boemia e Moravia, la Republega Slovaca, el Stat Independent de Croazzia, la Norvegia de Quisling e 'l Stat Ellenich, controllad de la Germania Nazista, el Zanzibar, controllad del Regn Unid, el Manchukuo, la Segonda Republega Filipina e 'l Stat de Birmania, controllad del Giapon, e la Republega Democratega Finlandesa, la Republega Popolar Tuvana e la Republega de l'Estrem Orient, controllad de l'Union sovietega.

## Riferiment
*Political Dictionary
## Vos corelade
*Stat client
*Stat satellit
*Protetorad
*Republega di banane
*Stat cussinet
Federazzion Italiana di Volontari de la Libertà

La **Federazzion Italiana di Volontari de la Libertà** (*Federazione italiana volontari della libertà* in italian, breviad *FIVL*) a l'è 'na sociazzion partigiana italiana d'area catolega e "badojana", fada su in del 1948 de 'na scission de la Sociazzion Nazzionala Partigian d'Italia, del che l'era al principi 'na correnta, che l'è sortida quand che i raport con la sinistra de la Sociazzion, soratut in di revard de la forma de Stat e di raport con l'URSS, inn deventad pu soportabel. La gh'ha la sed principal a Roma e 'na sed segondaria a Milan.

La gh'ha 'me obietiv:
#Conservà el spirit de la Resistenza
#Regordà quei che inn mort per la Liberazzion, a dà assistenza material e moral ai so familiar
#Jutà e tutellà i interess de quei che faseven part di Corp Volontari de la Libertà
#Promoeuver atività de cognossenza de la Resistenza, soratut in di scoeule

In tra i so secretari gh'è stad l'Aurelio Ferrando, l'Enrico Martini Mauri, el Raffaele Cadorna, l'Enrico Mattei e la Paola Del Din.

## Ligam de foeura
*Sit ofizzial
Federazzion Italiana di Sociazzion Partigiane

La **Federazzion Italiana di Sociazzion Partigiane** (*Federazione italiana delle associazioni partigiane* in italian, breviad *FIAP*) a l'è 'na sociazzion partigiana italiana d'area socialista liberal, che la regoeuj tucc quei che se troeuven in del penser del Carlo Rosselli e de la brigada partigiana Giustizzia e Libertà, e in di valor de reformism, democrazzia e liberalism. L'è nassuda in del 1949 de 'na scission de la Sociazzion Nazzionala di Partigian Italian, per via di so posizzion in sui raport con l'Union sovietega.

## Ligam de foeura
*Sit ofizzial
Castell de Masnagh

El **Castell de Masnagh** a l'è una fortifegazzion de l'Età de Mez che in del secol quell de quindes l'è fada de la familia Castion 'me cà de delizzia. Incoeu la partegn al comun de Vares, che 'l dopera 'me sed del musee d'art moderna e contemporanea.

## Riferiment
*LombardiaBeniCulturali 

## Alter proget
Hořovice

**** a l'è un comun de la Cechia, part de la Boemia Central e del distret de Beroun.

El gh'ha el status de cità.

## Riferiment
*CCRE 

## Alter proget
Vallade ladine

I **vallade ladine** (*Valedes ladines* in ladin) inn quei vallade, site in sui Dolomit, indova che se parla la lengua ladina e inn la Vall de Fassa, la Vall d'Anpezz, la Vall Fodom, la Vall Gardena e la Vall Badia.

## Bibliografia
*Roland Verra. Una Ladinia possibile. Cosiderazioni.Ricostruzioni.Proposte, Union Generela di Ladins dla Dolomites,Ortisei, 2021
UPIXO in Action: Mission in Snowdriftland

**UPIXO in Action: Mission in Snowdriftland** a l'è un sgioeugh a piataforme desvilupad con Flash del studi todesch *Extra Toxic*, cont el jut de la Nintendo, doperad 'me calendari de l'avent in del 2006, cont un nivell noeuv ogni dì che 'l publicizava un noeuv sgioeugh de la società giaponesa, e poeu insubid ancamò in sul WiiWare per el dicember del 2010.

El sgioeugh original l'è archiviad in sul BlueMaxima's Flashpoint e l'è stad a longh sgiugabel in sul sit di produtor, indova che l'era per di reson promozzionai e 'l gh'haveva de vesser protesgiud de 'na password, che per un error la fonzionava no. In del 2020 el youtuber Nick Robinson el tira foeura un video in sul tema e 'l va in contat cont i desvilupador, che scernissen de fà una replica del sgioeugh de publegà poeu in su Steam, che la vegn foeura in del 2021.

## Riferiment
* Robinson, Nick (December 24, 2020). Mission in Snowdriftland: Nintendo's forgotten Flash game (video). Retrieved October 19, 2021 – via YouTube.

## Vos corelade
*Chick Chick Boom
Selezzion del folball de la Sicilia

La **Selezzion del folball de la Sicilia** (*Sèlezziuni di palluni di Sicilia* in sicilian) a l'è la selezzion che la representa la Sicilia in del folball. Desgià che l'isola mediterranea a l'è no un Stat sovran, la fa no part de la UEFA o de la FIFA, ma la toeu part a la CONIFA, che la representa varie minoranze, nazzion senza Stat o comunità nazzionai. Fondada in del 2020, l'è gestida de la *Sicilia Football Association* e 'l so mister a l'è el Giovanni Marchese, vegg sgiugador del Catania.

El so stema l'è fondad in su la *Bandera del Vesper*, che l'è compagna de quella de la Region Siciliana ma cont i color invers. La dopera trè maje:
#*Vèspiru*: rossa e sgialda con la Trinacria
#*Fidiricu*: bianca con quater bande rosse e sgialde cont un'aquila,  in onor de la bandera del Regn de Sicilia del Federigh III de Sicilia
#*Ruggeru*: bloeu cont una banda rossa e bianca a scach, in onor del Rugee II de Sicilia

## Riferiment
*Sicily | CONIFA
Bataria (eletrotecnega)

Una **bataria** (anca *bateria* o *pila*) a l'è, in eletrotecnega, un dispositiv che l'è bon de convertì l'energia chimega in energia eletriga, a travers de 'na reazzion de ossid-reduzzion. Fina al 1869, ann de invenzion de la dinamo, a l'è stada l'unega manera cognossuda de prodù energia eletriga per l'om.

Istoregament, se ciamava bataria domà quella fada su de pussee celle, e ogni cella l'era ciamada pila, ma incoeu i termen inn doperad in manera assee intercambiabel. La prima pila comè la cognossom incoeu l'è stada fada su del fisegh lombard Lissander Volta in del 1800, l'inscì ciamada pila del Volta, ma l'era stad no bon de capì fina in fond el fonzionament del sistema, roba che la sarà fada circa 50 agn inanz del Michael Faraday. A nivell prategh a l'è stada la cella del Daniell del 1836 la prima pila doperabel foeura di dimostrazzion, che l'è stada doperada per alimentà i linie telegrafeghe.

Incoeu gh'è vari tipi de batarie, de quelle piscinine che reagissen con l'aria che inn doperade per i aparecc acustegh a quelle pussee grand doperade per i grup che tegnen in pè i gran impiant se la cala la corrent, a passà per i pile alcaline doperade per l'eletronega piscinina e ai batarie ai ion de litio, doperade soratut per l'eletronega pussee granda recaregabela e per i grup de continuità piscinin, e ghe n'è alter pussee specialisteghe.

A bon cunt, gh'hann una energia specifega propi pussee bassa rispet a la pupart di combustibel, però la possibilità de spostài, e di voeulte l'eficienza di generator, i renden aprezzabel rispet a 'n generator.

## Riferiment
*Treccani

## Alter proget

## Vos corelade
*Pila primaria
*Bataria recarigabel
*Carega-batarie
*Deep-cycle
*Cella galvanega
*Cella eletrochimega
*Tipi de batarie
*Botilia de Leida
Novella (literadura)

La **novella** a l'è, compagn del cunt, un test in prosa de carater narrativ, pussee curt e men compless del romanz, de solet dedicad domà a 'na vicenda. I novelle esisten in varie colture, vun di esempi pussee important in del mond romanz a l'è el Decameron del Giovanni Boccaccio, menter in orient a gh'è I Milla e Voeuna Not.

## Riferiment
*Novella, romanzo e racconto

## Alter proget
Ampere

L**'ampere** (di voeulte scrivud anca *amper*, simbol **A**, breviad anca *amp*, soratut in eletronega) a l'è l'unità de misura part del Sistema Internazzional che la mesura l'intensità de correnta. La ciapa el nom de l'André-Marie Ampère, vun di studios pussee important de l'eletro-magnetism.

Desgià che l'è vuna di set unità fondamentai del Sistema Internazzional, tucc i alter unità de mesura de l'eletricità deriven de l'ampere.

Del 2019 a l'è definida in reson de alter grandeze fiseghe e un ampere el val 'me 'l passà de circa 6*1018 careghe elementar, o ben la carega de 'n eletron al valor assolud, al segond, menter prima l'era definida fisicament 'me l'intensità de correnta che, se tegnuda in du condutor linear parallel, longh infinid e cont una sezzion trascurabel, mitud a un meter de distanza in del voeud, el crea in tra de lor una forza pari a 2*10-7 newton per meter de longheza.

## Riferiment
*Chimica Online
*Metas.ch 
*Il nuovo SI 

## Vos corelade
*Volt
*Amperometria
*Amper-ora
*Coulomb
*Analogia indraulega
Novella

*Novella, un tipo de literadura
*Novella, un rial de la provincia de Trent
*Novella, comun de la provincia de Trent
*Novella, comun de la Corsega
*Novella, nom de persona
Decodificator

El **decodificator** a l'è un component, pussee propriament un circuit combinatori, doperad in eletronega digital che 'l fa de invers al codificator, o ben, a segonda de la combinazzion di bit in di so ingress, el manda foeura una combinazzion de bit in sortida.

Desgià che 'l gh'ha *n* linie de ingress e *m* sortide, de che domà vuna l'è ativada, l'è ciamad anca "*n* a *m*". A inn doperad soratut in di memorie, per la decodifega di adresse, e per el Programmed input/output.

## Riferiment
*Electrical4u

## Vos corelade
*Multiplexer
*One-hot
Olešná (Beroun)

**** a l'è un comun de la Cechia, part de la Boemia Central e del distret de Beroun.

## Riferiment
*CCRE 

## Alter proget
Diferenze in tra i lengov gall-italeghe

I **lengov gall-italeghe**, anca se inn considerade un insema de lengov inveci che una lengua unega, gh'hann un gross nivell de intercomprensibilità, che despess el se slarga anca a la lengua veneta, considerada de 'na minoranza de la lenguistega 'me lengua gall-italega, ma gh'è anca varie diferenze in tra de lor, tant de giustifegà de classifegài 'me lengove diferent.

## Origin de la partizzion di lengov gall-italeghe
A bon cunt, la classifegazzion di lengov gall-italeghe al dì d'incoeu l'è stada tirada foeura del Bernardino Biondelli a mità 1800, in del so *Sagg in sui Dialet Gall-Italegh*, che l'ha partid el grup in piemontes (de lu ciamad *Pedemontan*), lombard (con sub-dialet ocidental e oriental) e emilian, con dent anca el romagnoeul, al che 'l se sgionta el lingurin, de lu no considerad gall-italegh.

Prima, se credeva che 'l gall-italegh el fuss 'n unega lengua, despess, prima del '800, ciamada per estension *lombarda*. In di agn 1920 el lenguista todesch Friedrich Adelung l'insubiss una classifegazzion del *lombard* partida in Volt Lombard, in sostanza el piemontes, e Bass Lombard, un insema de lombard d'incoeu e de l'emilian, menter in di agn 1830 el Ottavio Mazzoni Toselli el dà foeura un dizzionari del gall-italegh, indova che 'l proeuva a studià i lengov de quell'area lì a partì de l'epoca preromana.

Anca incoeu, a bon cunt, a gh'è no consens total in su la classifegazzion di lengov gall-italeghe: per esempi gh'è del sostegn per el meter foeura del grup el genoves, inscì 'me l'è in dubi l'unità di dialet de l'Emilia e de la Romagna.

## Studi in sui varietà gall-italeghe
El March Tamburell l'ha fad un studi dialetometregh in sul posizzionament del grup gall-italegh, indova che gh'è di dacc, assee preliminar, che poden vesser boni per capì i vesinanze di varietà gall-italeghe.

In bas ai dacc del so studi, che doperen l*'Atlante linguistico ed etnografico dell’Italia e della Svizzera meridionale* per i varietà gall-italeghe, el grup gall-italegh el resulta relativament omogeni, e 'l grup piemontes, representad di dialet de Turin e Ast, el resulta pussee vesin prima al dialett de la Vall de Stura e poeu a quell lombard, representad del milanes e del bergamasch, e 'l grup "lombard-piemontes" el resulta pussee lontan de quell emilian, representad in del so studi de Loian e Nonantola.

## Diferenze
### Verb

## Bibliografia
*Saggio sui dialetti gallo-italici · di B. Biondelli

## Riferiment
*Galloitalico: più gallo o più italico?
Irina Igorevna Antonenko

L’**Irina Igorevna Antonenko** (in russo: Ири́на И́горевна Анто́ненко; Ekaterinburg, 1 de stember del 1991) a l’è ona modella russa.

## Biografia
El 6 de marz del 2010 è stada incoronada come Miss Russia  a Mosca, indove che la partecipava come Miss Ekaterinburg. De là de la corona, la Antonenko l’ha vinciud on premi in daner lì adree a 100.000 dollar, che la modella russa l’ha did de volé spender principalment in beneficenza.

Al moment de l'incoronazzion, la Antonenko l’era ‘dree a frequentà la facoltà universitaria de giurisprudenza. De poeu de la vitoria del titol de Miss Russia, l’Irina Antonenko l’ha tacad a lavorà come modella per di stilista internazzional important compagn del Philipp Plein, e l’ha sfilad per l’Olga Deffi, l’Alina Assi, l’Ilya Shiyan e l’Vyacheslav Zaitsev, vun di stilista russi pussee famos.

El 23 de agost del 2010, l’Irina Antonenko l’ha rapresentad la Russia in ocorrenza de l’incantevol concors de bellezza internazional Miss Univers 2010 che ‘l s’è tegnud a Las Vegas. A la fin del concors, la modella la s’è classificada in di prime 15.

## Note


## Ligam de foeura

* Sito ufficiale di Miss Russia
Bandera de la NATO

La **bandera de la NATO** a l'è fada su de 'n camp bloeu con su una bussola de la che partissen quater linie in di quater direzzion cardenai. Scernuda in del 1953, el sercc el representa l'unità, menter el bloeu l'Ocean Atlantegh.

## Riferiment
*Crwflags

## Alter proget

## Vos corelade
*Inn de la NATO
Thema de Lombardia

La **Thema de Lombardia** (*Langobardia * in latin) a l'è stada vuna di themata de l'Imperi bizantin in pè in la Bassitalia, pussee de precis in quella che incoeu l'è la Puja, in pè del 892 al 1071, con capital Bari. El ciapa el nom di lombard antigh che haveven ciapad la zona, part de la Langobardia Minor, e l'ha tolt part, intorna a l'ann milla, al Capitanad d'Italia, e la finiss in del 1071, con la ciapada normanna de la Bassitalia e l'assedi de Bari.

## Bibliografia
*Adele Cilento, Bisanzio in Sicilia e nel sud dell'Italia, Magnus Edizioni SpA, Udine, 2005, ISBN 88-7057-196-3
Circuit in serie e in parallel

Per **circuit in serie e in parallel** se intenden do possibil manere de conligà di component eletrighe. Se parla de *conligament in serie* quand che formen 'n unegh percors per la corrent, in del cas de component bipol inn conligad diretament vun a l'alter, menter de *conligament in parallel* quand che el percors l'è partid, inscì de aplicà l'istessa tension eletriga a tucc i component.

De solet, quand che di component inn conligad in serie, se somen i so capacità: l'è inscì per i batarie, in di revard del voltagg, e per i resistor, ma minga per i condensator, che se sommen in parallel, in serie l'è el so reciproch a somàss, ma la se soma la tension del lavorà, menter i batarie conligade in parallel gh'havarann pussee de capacità. In del cas di motor, inveci, se ghe n'è pussee el conligament in serie el darà pussee cobia in partenza, ma el perdarà cont el cresser de la velocità, menter se conligad in parallel el gh'havarà una cobia men forta, ma la podarà tegnì anca cont el cresser de la velocità: per i caregh pussee grand, compagn di tram e di treni, l'è voeuna di manere de controllà la velocità del mez. Tra l'alter, 'sti principi chi, valen anca per i motor pass-pass, che dedent poden vesser cablad in serie o in parallel.
__NOTOC__
Propi per 'sti principi, partitor de tension a l'è fad in serie, menter un partitor de corrent a l'è fad in parallel.

## Bibliografia
*Enrico Turchetti, Romana Fasi, Elementi di Fisica, 1ª ed., Zanichelli, 1998, ISBN 88-08-09755-2.

## Riferiment
*GENERAL - SERIES VS PARALLEL WIRING IN MOTORS 
*Motore passo passo 
*Tram Roma

## Alter proget

## Vos corelade
*Topologia (circuit eletrigh)
Partitor de tension

Un **partitor de tension** a l'è un circuit eletrigh che l'è fad de du o pussee component passiv tacad in serie al che, se aplicada una tension eletriga, la sarà partida in bas ai valor di component che 'l fann su.

## Riferiment
*Vito Barone

## Alter proget

## Vos corelade
*Partitor de corrent
*Convertitor DC-DC
Nintendo Switch Sports

**Nintendo Switch Sports** a l'è un videosgioeugh per el Nintendo Switch de simulazzion sportiva sortid in del 2022, considerad el sucessor spiritual del vegg Wii Sports del 2006, e l'è el prim de la serie a doperà no el marchi Wii.

Compagn de Wii Sports e Wii Sports Resort el gh'ha dent el tenis, el bowling, el golf e la chanbara, e 'l sgionta anca el folball, la ballavol e 'l volan. Per sgiugà se doperen i Joy-Con e se poden doperà sia i Mii che di noeuv personagg pussee detaliad.

## Riferiment
*NINTENDO SWITCH SPORTS, ASPETTANDO LA RECENSIONE: DA CALCIO A CHAMBARA, 40 MINUTI DI GIOCO

## Alter proget
Infraross

L**'infraross** (breviad de solet *IR*) a l'è una radiazzion eletromagnetega cont una banda de frequenza pussee bassa de quella de la lus che la se ved ma pussee volta de quella di onde radio e di micro-onde, o ben in tra i 700 nm e 'l 1 mm. El termen el vegn de 'l latin e 'l voeur dì "sota el ross", vist che el color ross l'è propi el darer color che 'l se ved prima di infraross. Vist che per l'oeugg de l'om gh'è no una soeuja ciara che la taja i infraross del ross, a l'è possibel comunque vidé di infraross assee vesin al 700 nm in d'un quaj cas, soratut quand che la lus l'è assee forta, compagna de un laser.

L'è despess sociad al calor, vist che in bas a la lesg de Wien ogni corp che 'l gh'ha una temperadura sora el zero assolud el dà foeura di infraross, che quand che el corp el va vers l'invernighenza se svesinen semper pussee a la lus visibel e ghe riven.

Gh'è varie aplicazzion de l'infraross: el po vesser doperad per i controll remot di televisor e alter aparecc domestegh, per mesurà la temperatura, per netà, per el studi de l'astronomia, per scoldà, per la termografia e per la vision de nocc.

I infraross, in linia de massima, a inn assee segur per la salut di omen, a diferenza per esempi di ultraviolet che poden portà al cancher, gh'è comunque di ris'c, vist che una font de infraross assee forta l'è comunque bona, per esempi, de fà de dagn a la retina de l'oeugg, tant 'me che una font assee forta che la manda foeura di infraross per scoldà la po portà a di ustion anca assee gram.

## Riferiment
*Treccani

## Alter proget

## Vos corelade
*Radiazzion termega
Partitor de corrent

El **partitor de corrent** a l'è un circuit eletrigh linear che 'l dà foeura una frazzion de 'na corrent eletriga che 'l ciapa dent, in bas a l'impedenza di component che se ghe meten.

## Riferiment
*Il partitore di corrente
*ChimicaOnline

## Vos corelade
*Partitor de tension
*Teorema de Thévenin
*Regolator de voltagg
Bandera de la Republega Popolar de Doneck

La **Bandera de la Republega Popolar de Doneck** (*Флаг Донецкой Народной Республики* in russ) a l'è un tricolor orizontal negher-bloeu-ross che la representa la Republega Popolar de Doneck, un Stat a recognossiment limitad filo-russ sit in di zone russe etneghe a est de l'Ucraina, insema al stema e a l'inn.

I so color inn derivad de quei de l'inter-moviment del Donbass, derivad a soa voeulta de la bandera de la RSS Ucraina, cont una riga negra sgiontada. I prime version gh'haveven anca un'aquila bicipt e la scrita del nom, ma del 2018 a l'è un tricolor net. El negher el representa la terra fertil de la Noeuva Russia e 'l carbon del Donbass, el bloeu el spirit del popol e l'aqua del mar d'Azov e 'l ross el sangu versad per la libertà del popol.

La veggia bandera de l'Oblast de Donec'k a l'è comunque respetada e doperada 'me bandera del batalion *Oplot* e del partid politegh Donbass Liber.

## Riferiment
*Sit de la Republega 

## Alter proget

## Vos corelade
*Bandera de la Republega Popolar de Lugansk
Armando Diaz (incrosador)

L***Armando Diaz*** l’è stad on incrosador leger de la Marina Real italiana, che 'l parten a la  class Luigi Cadorna, la seconda del tipo Condottieri.

L’è stad batezad in quella manera chì a onor e gloria del general de la prima guerra mondial, l' Armando Diaz. La fras de la nav l’è stada catada foeura dal test del Bollettin de la Vitoria del 4 de november del 1918: *Con fed incrollabil e valor che ‘l ced nò*.

Inquadrad in la IV Division incrosador, desgià che ‘la soa protezzion l'era minga assee de operà in azzion de squadra, in del cors de  la seconda guerra mondial l’è stad doperad de solit in mester di scorta e de protezzion ai convoj italian e todesch e l’era dotad di idrovolant IMAM Ro.43.

L'unica bataja che ghe podeva ciapà part l’è stada quella de Punta Stilo del 9 de luj del 1940, conflit indove però la l'ha minga podud partecipà ativament perchè l’è stad costrinsgiud a tornà dent per via d’on quai problema ai machine.

Ai 3:43 del 25 de febrar del 1941, in del scortà on convoj per la Libia insema al gemell *[[Giovann di Bande Negher (incrosador)|Giovann di Bande Negher]]* e i reoplan de combatiment *Ascari* e *Corazziere*, l’è stad silurad del somergibil de la Royal Navy HMS ''Upright'' e l’è andad a fond de poncia in domà ses minut, e ‘l s’è portad adree 464 omen de 611 che faseven su l’ecupagg (second alter font i mort a inn stad 500 de 633 omen che gh’era a bord).

La perdita del *Diaz* l’è esemplar de la scarsità de protezzion di prime dò class de la serie Condottieri (*Di Giussano* e *Cadorna*): de fat  cinch di ses unità ch’je faseven su a inn andade perdude (tute per silurament, sben che quest l’è minga stad de importanza primaria in la perdita del *[[Alberico da Barbiano (incrosador)|Da Barbiano]]* e del *[[Bartolomeo Colleoni (incrosador)|Colleoni]]*), inveci domà vuna di ses unità di trè serie adree ("Montecuccoli", "Duca d'Aosta" e "Duca degli Abruzzi") l’è stada fondada, e tante de ‘ste unità chì a inn restade a galla front ai silurament (per esempi el *[[Giuseppe Garibaldi (incrosador 1936)|Garibaldi]]*, el *[[Luigi di Savoia Duca degli Abruzzi (incrosador)|Duca degli Abruzzi]]* o l*[[Muzio Attendolo (incrosador)|Attendolo]]*).

## Comandant in del period de la guerra

* Capitani di vascell Francesco Mazzola (+) del 21 de november del 1939 al 25 de febrar del 1941;

## Relit
El relit de l*'Armando Diaz* l’è stad trovad d’on pescador de Lampedusa in del 2004 denanz a la costa de l’isola de Kerkennah, posizzion 34°33'N, 11°43'E. La nav la sta longa e distesa in sul fianch de mansina s’cepada in dò a manch de 50 meter de profondità con la poncia alzada. I sò torrete de popa a inn ancamò al sò post, ma i so cannon a inn sota terra in del fondal.

## Note
Inorbiment

L**'inorbiment**, ciamad anca *cecità*, termen forsi de origin italiana, o *orbera*, a l'è la condizzion de vun che ghe ved pu de 'n oeugg o de tut e du. I cause pussee comun a inn la catarata, che l'è assee curabel e la causa un inscuriment del cristallin, el glaucoma e la degenerazzion macular, a che se sgionten in trombosi de la retina, despess causade del diabete.

## Riferiment
*Britannica

## Alter proget

## Vos corelade
*Sord-inorbiment
*Tratad de Marrakech
Otvovice

**** a l'è un comun de la Cechia, part de la Boemia Central e del distret de Kladno.

## Riferiment
*CCRE 

## Alter proget
Pikachu (Pokémon)

**Pikachu** l'è on personagg di *[[Pokémon]]*, creaa in del 1996 da la societaa giapponesa Nintendo e Game Freak. L'è la mascotte di *Pokémon*.
Supermercad

El **supermercad** a l'è un negozzi che 'l vend vari prodot, compagn del mangià, del bever e di prodot per la cà, che inn partid in sezzion, che l'è pussee gross rispet a 'na botega de alimentar ma pussee piscinin de 'n ipermercad, che de solet el gh'ha dent anca i robe che se venden in di gran magazzin.

## Riferiment
*Treccani

## Alter proget

## Vos corelade
*Club del crompà
*Botega de tuscoss a poch
Fusibel

Un **fusibel** a l'è un component eletrigh che l'è bon de protesger un circut di sovra-corrent, o ben i sovracaregh e i curt-circuit, fad su de 'na cartoccia traversada de un fil, de solet in arsgent o piomb, che, quand che ghe riva una corrent sora del limit che l'è tarad, el se fond e donca el derva el circuit.

## Riferiment
*Treccani

## Alter proget

## Vos corelade
*Termofusibel
*Deviator de corrent
*IEC 60269
*Fusibel per automobil
*Fusibel rearmabel
*Derva-circuit
*Conligament a zero ohm
Harry Styles

L**'Harry Styles** (Redditch, 1 de fevrer 1994) l'è un cantautor e ator britannegh. L'è entrad in del mond de la musega in del 2010, 'me member de la boy-band One Direction, cont i che l'ha vendud pussee de 50 milion de cobie in tut el mond, con la pausa del grup in del 2016 el se dà a la carrera deperlu con l'album cont el so nom, che 'l gh'ha havud 'me anticipazzion la canzon Sign of the Times, rivada in veta in del Regn Unid, el numer quater in di Stat Unid e la top ten in alter trenta Pajes. In del 2019 el vegn foeura el so segond album, Fine Line, la che canzon Watermelon Sugar la riva prima in la Billboard Hot 100. In del marz 2022 l'è nonziad el noeuv album Harry's House, che l'è dree per sortì per el masg 2022.

## Riferiment
*Britannica

## Alter proget

## Vos corelade
*One Direction
One Direction

I **One Direction** inn una boy-band britanega fada su del Niall Horan, del Liam Payne, de l'Harry Styles e del Louis Tomlinson ativa del 2010 al 2016 in del camp del teen pop. Fina al 2015 la gh'haveva dent anca el Zayn Malik, ativ poeu 'me solista. Incoeu inn in pausa, donca vann no inanz a fà musega, ma i so contegnud inn ancamò publegad.

## Ligam de foeura
*Sit ofizzial

## Alter proget
Corrent alternada

La **corrent alternada** (breviada *CA* o *AC* de l'ingles, segnada 'me *~*) a l'è una forma de corrent eletriga indova che la direzzion del fluss di eletron la cambia in del temp, inscì 'me la soa magnituden. In di forme pussee pure, la gh'ha la forma de 'na sinusoida, menter in alter cas, per esempi i amplificator per la musega o i inverter, poden vesser doperade di onde triangolar o di onde quader.

La pupart de la distribuzzion eletriga vers i cà, i industrie e i aziende l'è fad in corrent alternada, e la pupart di eletrodomestegh la doperen, inscì 'me i lampadine, menter i robe pussee piscinine doperen la corrent continua, de solet. Anca i segnai audio e radio inn, a bon cunt, in corrent alternada.

In tra i vantagg de la corrent alternada a gh'è de podé mudànn la tension a la svelta e con poch de perder grazzia ai trasformator e de podé spostàlla in su di trate longhe con poch de perder in su la linia e la possibilità de trasformàlla in corrent continua cont i drizzador, menter, rispet a la corrent continua, la po vesser no doperada per di robe compagne del caregà i batarie e l'è pussee perigolosa, vist che 'l corp di omen l'è pussee bon de fà resistenza a 'n fluss continov che vun alternad, quand che 'l se comporta de condensator.

## Riferiment
*Britannica

## Alter proget

## Vos corelade
*Camp eletrigh
*Corrent continua
*Fator de potenza
*Guerra di corrent
*Standard eletrigh in del mond
Comun de la Cechia

I **comun de la Cechia** (in cech *obcí*, al singolar *obec*), inn la partizzion de segond nivell del Pajes, despoeu di Region, fina al 2003 de terz nivell, despoeu di Distret, che de quell ann lì inn domà di partizzion statisteghe e inn sostituid di comun con di competenze pussee (*obce s rozšířenou působností*).

Un comun el po vesser titolad 'me cità, incoeu ghe n'è 592 e tucc i caploeugh distretuai l'inn, 'me cità statutaria, incoeu ghe n'è apena 27 e inn i cità pussee storeghe e important del Pajes, e 'me comun mercad, che ghe n'è 206.

## Riferiment
*Comun cech

## Alter proget

## Vos corelade
*Division ministrative de la Cechia
*Distret e distret citadin (Cechia)
*Comun vinicol
Licee moderno

El **licee moderno** a l'è stad un licee in Italia fad su in del 1911 de l'alora minister de l'istruzzion Luigi Credaro, dopo che la Comission Real, in del 1906, l'haveva insubid un licee pussee per slargà l'orferta, e tolt via con la reforma Gentile del 1923.

'Sta comission chi l'haveva insubid de fà su un ginnasi unegh, de trii agn, e senza el latin, e poeu trii licee de cinch agn:
*El licee classegh, che 'l mena inanz el *ginnasi licee* alora in pè, cont i lengov classeghe e che 'l permeteva de andà inanz in ogni università
*El licee moderno, senza el gregh, con pussee de frances, un'oltra lengua foresta e pussee studi del dirit e de l'economia, senza la possibilità de andà a la facoltà de Letere
*El licee scentifegh, senza nissuna lengua classega, una segonda lengua foresta e pussee materie scentifeghe, senza la possibilità de studià letere o giursprudenza

El licee scentifegh l'è no ativad, perchè vist in competizzion con la sezzion fisega-matematega del Regio Istitut Tecnegh (el sarà poeu ativad de la reforma Gentile, propi a partì de quella sezzion li), ma l'è ativad el licee moderno, cont un ginnasi de du agn unegh e la possibilità de andà in d'una quajsevoeur facoltà universitaria.

## Orari

## Riferiment
*Bolletin del Ministeri del 1913
Klášterní Skalice

**** a l'è un comun de la Cechia, part de la Boemia Central e del distret de Kolín.

## Riferiment
*CCRE 

## Alter proget
Formiga

La **formiga** (*Formicidae* in la classifegazzion scentifega) a l'è una gran familia de inset imenoter spantegad in tut el mond, ma che gh'hann pussee diversità in di zone tropicai, compagne de l'America del Sud, de l'Africa e de l'Australia oriental. Gh'hann una società assee desvilupada, indova che gh'è una class reprodutiva, fada su di *regine* e di mas'c, e vuna lavorenta, fada su di operarie, che poden no fà oeuv.

## Riferiment
*Enciclopedia canadesa

## Alter proget
Relé

El **relé** a l'è un component eletro-mecanegh che 'l permet de serrà un circuit eletrigh, o ben un interrutor, operabel eletrigament. L'è doperad de solet quand che gh'è de controllà un circuit a volta potenza a travers de vun a poca potenza o quand che gh'è de controllà pussee circuit insema.

I relé pussee classegh doperen l'eletro-magnetism per fonzionà, con la tension del circuit de bassa potenza che la passa per una bobina, inscì de spostà un contat che 'l pizza el circuit a volta potenza, ma incoeu ghe n'è anca a stat solid, che doperen i principi di semicondutor per fàll, senza havégh di part che se moeuven.

## Riferiment
*Treccani

## Alter proget

## Vos corelade
*Reed (eletronega)
*Transmission gate
*Telerutor
*Race condition
*Switch analogegh
*Diod flyback
Porta-ciav

On **porta-ciav** solitament a l’è on anell de metall dur a forma de molla col qual ragrupà pussee ciav.

In sgener ai porta-ciav sempliz a l’è sgiontad on pendali ornamental che, de là del servì ‘me oget decorativ, sota on pont de vista prategh el serviss de render pussee facil el distinguer el porta-ciav medem, asca l’havégh on pont de riferiment in del trovà la ciav ch’a s’è ‘dree a cercà l’ofrìss la possibilità di conservà e podé tegnì tante ciav in d’on sol sit.
Moltimeter

El **moltimeter** (despess ciamad anca domà *tester*) a l'è un istrument de mesura di grandeze eletrighe che 'l permet de mesurànn pussee in d'un unega unità, che la gh'ha di comand, di ponte per mesurà e un display, analogegh o digital. De solet el po mesurà almen la tension eletriga in continua o alternada, la resistenza eletriga e la corrent continua, in di modei che costen pussee gh'è anca la mesura de la corrent alternada, de la frequenza, de la capacità eletriga o de l'indutanza, el controll di transistor, la mesura di temperadure (cont una termo-cobia), la proeuva di diod e anca oltra roba, che la sibia general o de us specifegh.

## Riferiment
*Che cos'è un multimetro digitale?

## Alter proget

## Vos corelade
*Voltimeter
*Ohmeter
*Amperometer
*Pinza amperometriga
Corrent continua

La **corrent continua** (breviada *CC* o *DC* de l'ingles, segnada 'me ) a l'è una forma de corrent eletriga indova che la direzzion del fluss de eletron la resta costanta in del temp. L'è ciapada naturalment di batarie, di dinamo e di pannei solar e la po vesser otegnuda a retifegà la corrent alternada. 

L'è doperada soratut in di aplicazzion a bass voltagg, soratut quand che gh'è de alimentài cont una font a corrent continua: un classegh esempi inn i automobel, che vist che inn alimentade de 'na bataria fonzionen in corrent continua, e in d'un quaj Pajes anca i treni la doperen, despess l'è anca doperada per i telecomunicazzion.

El Thomas Edison el sostegniva el doperà de la corrent continua 'me manera principal de menà in sgir la corrent, ma poeu i varie dificoltà che se conlighen al straport de 'sta forma de corrent hann menad al doperà de la corrent alternada per el straport in sui longhe distanze.

## Riferiment
*Britannica

## Alter proget

## Vos corelade
*Camp eletrigh
*Corrent alternada
*Guerra di corrent
*Corrent continua a volta tension
*Standard eletrigh in del mond
Vetiver (grup musical)

I **Vetiver** a inn on grup musical folk californian ativ del 2004. El grup l’è fad su del cantant e compositor Andy Cabic, che i ghe se sgionten de spess el famos cantautor Devendra Banhart, la violoncellista Alissa Anderson, el baterista Otto Hauser, la violinista Carmen Biggers, i ghitarista Kevin Barker e Sanders Trippe e ‘l bassista Brent Dunn.

I Vetiver i hann miss foeura in del 2004 l’album de debut *[[Vetiver (albom)|che ‘l gh’ha l'istess nom de lor]]* per la picola etichtta indipendenta DiCristina. De poeu de la realizazzion de l'albom, i Vetiver i hann sonad del viv per on mucc de temp, dervid i concert e lavorad insema tant col Banhart come con la Joanna Newsom. Inanz de trasferìss a San Francisco, el Cabic l’era part del grup indie rock del nord Carolina **The Raymond Brake**, e ‘l gh’ha publicad insema di albom per l'eticheta Simple Machines. Nel 2006 i Vetiver i hann miss foeura l'albom *[[To Find me Gone]]*. Inveci in del 2009 l’è sortid "Tight Knit", la darera fadiga del Cabic e di sò soci.

El nom del grup l’è stad ispirad a l’erba ciamada propi vetiver.

## Discografia

### Albom in studi

* 2004 - *[[Vetiver (albom)|Vetiver]]*
* 2006 - *[[To Find Me Gone]]*
* 2009 - *[[Tight Knit]]*
* 2011 - *[[The Errant Charm]]*

### EP

* 2005 - *[[Between]]*
Quint emendament (Costituzzion di Stat Unid)

El **quint emendament** a la Costituzzion di Stat Unid l'è part de la Deciarazzion di Dirit promulgada insema a la Lesg suprema che 'l revarda i dirit relativ al process di citadin.

El stabiliss che:
*Nissun el po vesser privad de vita, libertà e proprietà, senza el giust process de lesg
*I riat gh'hann de vesser giudegad domà dopo che 'na Gran Giuria l'ha aprovad l'acusa
*Una persona che l'è stada giudegada per un riat la gh'ha no de vesser processada ancamò (Clausola de la Double Jeopardy)
*Una persona la po vesser minga obligada a auto-incriminàss e la po testimonià no se 'l gh'è el ris'c che 'l faga
*El governo el po ciapà una proprietà per l'us publegh, ma domà se 'l compensa in manera giusta

La Cort Suprema di Stat Unid l'ha determinad che de 'sto emendament deriven alter robe, per esempi la dotrina de la vaghezza, che la proibiss i lesg trop vaghe, o l'oblegh per la polizzia de informà vun che l'è restad di so dirit, con l'inscì ciamad Miranda warning, 'me decidud in Miranda v. Arizona, e che 'l gh'ha anca una clausola implicita compagna de la Clausola de l'Istessa Protezzion de l'emendament quell de quatordes.

El so test el dis:

## Riferiment
*LE CURIOSITA' - Costituzione degli Stati Uniti: che cos'è il "Quinto emendamento"

## Vos corelade
*Heath v. Alabama
Olivier Messiaen

L**'Olivier Messiaen** (Avignon, 10 dicember 1908 – Clichy, 27 avril 1992) a l'è stad un composidor, pianista e organista frances. A l'è stad el maester del Boulez e del Stockhausen e del 1947 l'ha tegnud per vint agn di cors de analisi musegal al Conservatori de Paris.

## Vita
Nassud a Avignon del Pierre Messiaen, professor de ingles e voltador del Shakespeare, e de la Cécile Sauvage, poeta simbolista, el passa passa l'infanzia a Grenoble. In del 1919 la familia la se sposta a Nantes, indova che l'Olivier el taca i so studi mesegai: pianofort e armonia cont el Jehan de Gibon. A vundes agn a l'è in del Conservatori de Paris, in fina ai so vintvun agn. In del 1829, che l'era an'mò allev del Dukas, el scriv i *Préludes* per pianofort, cont un riferiment al stil del Debussy. A vint-du agn a l'è titolar di orghen de la Trinità de Paris. In del 1934 el sposa la Claire Delbos e el gh'ha el fioeul Pascal. In del 1936 el fonda el grup "*Jeune France*" cont el Jolivet, el Baudrier e el Lesur, per andà contra al stil neo-classegh de l*'Ecole de Paris* a difesa del Stravinskij. El partecipa a la guerra e in del sgiugn del 1940 el vegn fad presoner in del camp Görlitz, in Slesia, el scriv el *Quartuor pour le fin du temps*, per violin, clarinet, vioronzell e pianofort. Tornad in patria in del 1942 a l'è nominad professor de armonia al conservatori e el scriv in tra i olter composizzion i *Vingt regards sur l'Enfant Jésus* per pianofort in del 1944. In del 1947 el Claude Delvincourt, diretor del conservatori, el fà su per lu la *Classe d'esthétique et d'analyse*, important fess per tucc i compositor che vegnaran dop. Insema a la *Turangalîla-Symphonie* (1946-1948) el Messiaen el scriv i *Quatre études de rythme* per pianofort, in tra i quai el *Mode de valeurs et d'intensités*, indova el composidor el costruiss el prim esempi de universalism modal, che el dervarà la strada a l'allev Pierre Boulez per l'universalism serial.

## Bibliografia

* *Storia della musica*, Baroni, Fubini, Santi, Vinay
* *Enciclopedia della musica*, Ricordi
Tři Dvory

**** a l'è un comun de la Cechia, part de la Boemia Central e del distret de Kolín.

## Riferiment
*CCRE 

## Alter proget
Tension eletriga

La **tension eletriga** (ciamada anca *voltagg*) a l'è una grandeza fisega che la mesura la diferenza de potenzial eletrigh in tra du pont, che, in d'un camp eletrigh stategh, l'è compagn del lavorà che ghe voeur per spostà un'unità de carega in tra du pont. A l'è mesurad in volt, unità del Sistema Internazzional che l'è fada su de joule per coloumb.

## Riferiment
*La tensione elettrica

## Alter proget

## Vos corelade
*Lesg de Ohm
*Corrent eletriga
Lesg de l'Ohm

La **lesg de l'Ohm** a l'è una formula matematega che la definiss el raport in tra i grandeze eletrighe, o ben resistenza, corrent e tension, al so mudà.

Teorizada del fisegh todesch Georg Ohm in del 1827, a l'è:

:E = I x R

Considerada compagna de E=mc² per l'eletronega, la permet de fà vari cunt, anca a travers di varie iterazzion che se poden fà de la formula de bas.

## Riferiment
*Britannica

## Alter proget

## Vos corelade
*Efet Joule
Oltraviolet

L**'oltraviolet** (breviad *UV*, de l'ingles *ultraviolet*) a l'è una forma de radiazzion eletro-magnetega cont una longheza d'onda in tra i 10 nanometer e i 400 nanometer, sita donca apena dopo de la banda de la lus che la se ved, e prima di rasg X. Ciapen el nom del fat che inn apena dopo del violet 'me color. 

Inn assee present in di spere del Sol, e fann su circa el 10% di so emission, ma inn fad su anca di arch eletrigh e di lum specializad compagn di lampade de Wood, di lampade a vapor de mercuri e di lampade bronzant. Anca se inn no considerad di radiazzion ionzant, poden causà di reazzion chimeghe e fà brillà varie sostanze. Donca, a diferenza per esempi di infraross, i so efet in sui vesser vivent a inn pussee grand rispet domà al scoldà, e i lus oltraviolete inn ben cognossude per volzà el ris'c de cancher a la pell e poden vesser doperade per disinfetà, per i dagn che fann a bateri e virus, soratut i radiazzion oltraviolete a bassa longheza, ma inn anca essenziai, in varie bestie, a formà la vitamina D.

## Riferiment
*Treccani

## Alter proget

## Vos corelade
*Infraross
*Astonomia oltravioleta
*Penna UV
Conservazzion de l'energia

La **conservazzion de l'energia** a l'è un principi de la fisega che 'l dis che 'l total de l'energia in d'un sistema isolad el resta costant, l'è donca conservad. Quell principi chi, insubid per la prima voeulta de l'Émilie du Châtelet, el dis donca che l'energia la po no vesser fada, e nanca destrugada, ma che tusscoss el cambia de forma: per esempi l'energia chimega de 'n candilot de dinamita la deventa energia cinetega quand che 'l se fa s'ciopà, l'energia eletriga che la passa in d'una lampadina a incandescenza la se trasforma in energia termega e in energia luminosa.

La conseguenza la pussee famosa de quell principi chi a l'è che se po minga fà su una machina che l'è bona de fà energia de nient. 'Sta roba chi, però, la val no in tucc i sistema possibel, e gh'è varie ipotesi de sistema indova che l'energia la se conserva no.
## Riferiment
*Skuola.net

## Alter progett

## Vos corelade
*Segond principi de la termodinamega
*Trasformazzion de l'energia
*Teorema de Noether
*Univers a zero energia
Uraliin

**Uraliin** (*fina ai [[Mont Urali]]* in finlandes) a l'è un cant finlandes de la guerra de continuazzion contra l'Union sovietega. La musega a l'è stada scrivuda del Ralph Vogl in del 1926, menter el test ghe l'hann mitud sora del Martti Jäppilä.

El cant el ciapa per el nas i russ e i so liad, e 'l dis che i finlandes rivarann sina ai Urali, a fà rebellot in tuta quella "terra di verz".

## Riferiment
*Axis History
Francesco Calzolari (partesan)

El **Francesco Calzolari** (Marzabotto, 28 sgener del 1926 – Savigno, 24 de sgiugn del 1944) l’è stad on partisan italian, medaja dora al valor militar a la memoria.

## Biografia
De sgiovin sgiovinent el s’è agregad a la Brigada "Stella Rossa", che l’operava in sui Mont Penin bolognes, e 'l s’è subit distint per el sò coragg, tant che a ghe stad fidad el comand d’ona patuja. In del sgiugn del 1944, el Calzolari e i sò omen i hann scombatud  contra on repart nemis a Montepastore, ona località del comun de Monte San Pietro.

Ferid per de bon a la facia, el sgiovin paesan l’è andad adree a combater fina al borlà in di man di nemis. Tradot a Vedegheto, l’è stad a longh sotopost a tortura, cont el fin de fàgh insegnà  i loeugh di distacament de la "Stella Rossa", ma lù l’ha minga mollad e i sò aguzzin i l’hann massacrad con crudeltà. A gh'è stada conferida la massima ricompensa militar italiana in del 1968.

## Onorificenze

## Note
Lesg razzial (San Marin)

La **lesg razzial** (in italian *legge razziale*) a l'è stada, in del dirit sanmarines, una lesg, la n. 33 del 17 de setember 1942, con dent "disposizzion in materia de matrimoni e per defender la razza", abrogada poeu con decret el 12 de avost 1946.

Voluda del fassism sanmarines e soratut del Giuliano Gozi, di autor pensen che la sibia stada fada dopo de 'n matrimoni messedad cont un citadin italian, roba che l'ha menad i autorità italiane a domandà i vesin a fà un quajcoss. La norma, apena de 7 articoi, la ciamava in manera esplicita ai resg razziai italiane e la proibiva donca i matrimoni messedad in tra i citadin sanmarines de rzaza ariana e quej di olter razze e la meteva el matrimoni cont un foraster - foeura de 'n citadin italian - sota l'aprovazzion di Capitani Reggent, e ghe proibiva anca ai citadin italian de violà la lesg italiana in materia denter a la Republega.

'Sta lesg chi l'ha menad l'Israell a considerà el San Marin 'me Stat collaborazzionista, ma i sanmarines fann notà el so gran asili ai refugiad sgiudee in fuga de la persecuzzion in Italia. Poeu la lesg l'è stada tolta cont un decret che 'l "defassistizava" la Republega, a toeu via anca i feste de la marcia su Roma, del fondà del Partid Fassista Sanmarines e de la descoverta de 'n complot contra el fassism e a revocà vari titoi e onor a quei che s'inn sgiontad al fassism.

## Riferiment
*La lesg
*Ordenanza de abrogazzion